COADA ŞORICELULUI

ACHILLEA MILLEFOLIUM L. — FAM. COMPOSITAE

Fr.: Millefeuille; G.: Schatgar"be; M.: Cickaf arkkoro; R.: Tîsiacielistnic.

Specie ierboasă perenă, înaltă de 20—80 cm, cu frunze fin divizate şi inflorescenţă terminală bogată, albă. Partea utilizată. Inflorescenţele (Flores Millefolii) — VI—IX.

Ecologie, răspândire zonare. Această plantă larg răspândită în flora spontană  creşte în locuri însorite sau umbrite, de la şes până la munte, prin fineţe, poieni, la margini de păduri, pe lângă drumuri şi căi ferate. 
Recoltare — când florile sunt complet deschise, tăindu-se inflorescenţele. Recoltare din flora spontană. Cu secera sau cosorul. 
Principii active. Ulei volatil cu azulene, substanţe amare, tanin, colină, vitamina C, ulei gras, rezine. Acţiune farmacologică. Antiseptic similar muşeţelului; tonic aperitiv; coleretic colagog şi stimulent al funcţiei hepatice; antispastic; astringent, antiinflamator,     cicatrizant.

Recomandări majore. Enterocolite, gastrite, colici gastrice. Alte recomandări. INT. — Diskinezie biliară, insuficienţă hepatică; colici hepatice; bronşite; cistite; anorexie, dispepsii. EXT. — Hemoroizi; ulcere varicoase; abcese dentare; arsuri, plăgi purulente; eczeme zemuinde. COSM. — Calmarea tenurilor înroşite, iritate. Mod de administrare. INT. — infuzie (2 linguriţe la cană), 2—3 căni pe zi. EXT. — Băi sau comprese cu infuzie în concentraţie dublă. 
Intră în formula ceaiurilor gastric, hepatic, contra colicilor, anticolitic, diuretic 3, laxa tiv antihemoroidal, antiastmatic.

